Ylakių evangelikų baptistų bažnyčia

Ylakių evangelikų baptistų bažnyčia – baptistų bažnyčia Ylakiuose, Skuodo rajone.
Bažnyčioje įsikūręs choras, sekmadienio mokykla, jaunimo grupė. Be to, yra maldos grupė Skuode. Pamaldos vyksta pirmą, trečią sekmadienį ir paskutinį sekmadienį 12 val. lietuvių kalba.Pamaldos Ylakių Evangelinėje baptistų bažnyčioje  Naujas pastorius paskirtas iš Ylakių miestelio nuo 2023 metų  
miniatiūra|220px|left|Bažnyčios interjeras

 Istorija 
Evangelikų baptistų bendruomenė Ylakiuose įkurta 1905 m. 2014 m. duomenimis, turėjo  20 narių.

Ylakiuose evangelikų liuteronų (vėliau baptistų) maldos namai buvo pastatyti 1897 m. Jų religinę bendruomenę sudarė daugiausia latviai. Ir dabar baptistų bažnyčia dažnai vadinama latvių bažnyčia. Dabartinė mūrinė (raudonų plytų) baptistų bažnyčia pastatyta 1931 m. (kitais duomenimis, apie 1932–1933 m.)  Stripinių kaime, kuris vėliau susijungė su Ylakiais. Bažnyčios projekto autorius – Mažeikių apskrities inžinierius Petras Lelis. Tarybiniais metais bažnyčia buvo aptinkuota baltai. 1999 m., padedant užsienio baptistų bendruomenėms, bažnyčios viduje padarytas remontas: įvestas elektrinis šildymas, sudėtos naujos grindys.

 Architektūra 

Bažnyčia sumūryta iš raudonų plytų. Sovietmečiu pastatas buvo nutinkuotas, baltas. Šiuo metu bažnyčios fasadai nudažyti šviesiai
geltona pasteline spalva. Pastatas stačiakampio plano su prieangiu. Pagrindinis fasadas su stačiakampiu portalu, kurį lizenos skaido vertikaliai. Portalo stogas žemėjantis, pabrėžiantis nedidelį, iškilusį frontonėlį. Pastato viršų vainikuoja atikas su kryžiumi. Šoniniai fasadai skaidomi lizenų vertikaliai. Tarp jų įkomponuoti pusapskričių arkų langai įgilintose nišose. Ryškus tarplangių vertikalus skaidymas.Simona Macevičiūtė. Skuodo krašto kultūros paveldo išteklių panauda tiriamos vietovės turizmo plėtrai. Ylakių Evangelikų baptistų bažnyčia 

 Galerija 

 Šaltiniai 

 Nuorodos 

 Ylakių Evangelikų baptistų bendruomenė 
 Ylakių Evangelikų baptistų bažnyčia skouds.lt
 Ylakių seniūnija. Lankomiausios vietos
 Evangelikų baptistų bendruomenės Lietuvoje

Kategorija:Ylakiai
Kategorija:Skuodo rajono bažnyčios
*
Kategorija:Lietuvos baptistų bažnyčios